**OBRAZLOŽENJE**

**Prijedloga Odluke o uključivanju u Program „Gradovi i općine – prijatelji djece“**

Člankom 36. Statuta Općine Sveti Ivan Žabno propisano je da je nadležnost Općinskog vijeća Općine Sveti Ivan Žabno donošenje odluka i drugih općih akata koji su mu stavljeni u djelokrug rada zakonima i podzakonskim propisima.

Koprivničko-križevačka županija uputila je svim jedinicama lokalne samouprave s područja Koprivničko-križevačke županije poziv za uključivanje u Program „Gradovi i općine – prijatelji djece“.

Dobivanje počasnog statusa i titule Općina – prijatelj djece podrazumijeva razvoj Općine kao zajednice koja unapređuje život i odrastanje djece, pruža podršku roditeljima i brine o stručnjacima koji rade se djecom. Budući da je i sama Koprivničko-križevačka županija stekla status „Županija – prijatelj djece“, a program Gradovi i općine – prijatelji djece predstavlja svojevrstan alat za osmišljavanje i provođenje lokalne politike za djecu cilj ove Odluke je uključivanje u Program, tako da i Općina Sveti Ivan Žabno stekne prestižni status „Općina – prijatelj djece“.

Slijedom navedenog, predlaže se Općinskom vijeću Općine Sveti Ivan Žabno donošenje Odluke o uključivanju u Program „Gradovi i općine – prijatelji djece“.